Rand breek deur R15-vlak | Netwerk24
Rand breek deur R15-vlak
Deur Elvira Wood 04 September 2019 07:04
’n Dollar sou jou Maandagoggend R15,07 kos.
Die rand het Woensdagoggend sy goeie pas teenoor die Amerikaanse dollar volgehou.
Dit kom nadat Statistieke Suid-Afrika Dinsdag bekend gemaak het dat die land se ekonomie met 3,1% op ’n kwartaalgrondslag gegroei het. Dit was meer as wat ekonome verwag het.
Nog voordat die BBP-syfers uitgereik is, het die rand Dinsdagoggend tot R15,21 versterk. Net nadat die syfers uitgereik is, het die rand met nog 10c tot R15,11 versterk.
Hy het Woensdagoggend egter behoorlik sy spiere begin bult en deur die R15-vlak teenoor die dollar gebreek.
Hy het teen 12:30 teen R14,87 teenoor die dollar verhandel.
Die rand het laas aan die begin van Augustus teen onder die R15-vlak teenoor die dollar verhande.
Die rand het Dinsdag ook teenoor die Britse pond en euro verstewig. Hy het teen R18,14 teenoor die pond en R16,39 teenoor die euro verhandel.
Goud: $1 537,54 per fynons
Platinum: $971 per ons
Olie: $58,57 per vat
Bitcoin: $10 596,08/R169 230
Ethereum: $179,45/R2 862
Meer oor: Ekonomiese Groei | Rand | Dollar
Resessie vermy na ekonomie 3% groei